  Майя Бывальцева 20-тӥ пӧсьтолэзе Удмуртиын дырын-дырын зор усёз, интыосын зол зороз, интыосын гудыръялоз. Со сярысь Россиысь МЧС-лэн элькунъя валтӥсь управлениезлэн пресс-службаез ивортэ. Вордӥськонэ улосвылын пилемо улоз, сайкиськылоз. Тӧл лымшор но шундыпуксён вискысь секундскын 5-10 метре пельтоз, гудыръяса зорыку секундскын 18 метрозь кужмоялоз. Нуназе элькунъя +21…+26 градус возиськоз. Омыр зӥбет луло узвесь юбоя 441 миллиметр, омырлэн мускытлыкез – 82 процент.  Тегъёс: МЧС Удмуртия куазь гужем зор  